open-index/open-wikipedia-markdown huggingface dataset:
Ole T. Albrigtsen

**Ole Torvald Albrigtsen** (født 21. april 1975) er en norsk fotballspiller med til sammen seks kamper og to mål i 1. divisjon.

I januar 2002 ble Albrigtsen solgt fra FK Vesterålen til Stoke City i England (da på nivå 3). Han oppnådde imidlertid aldri å få spille seriekamper for A-laget, og ble sommeren samme år utleid til Tromsdalen UIL, der han spilte ut sesongen. Han spilte til sammen seks kamper og scoret to mål for Tromsdalen i 1. divisjon. Senere vendte han tilbake til FK Vesterålen og Sortland IL.

Etter et opphold borte fra fotballen gjorde Ole T. Albrigtsen comeback for FK Luna i 5. divisjon sommeren 2009.

Albrigtsen var tidligere politimann, og jobber nå som eiendomsmegler på Sortland.

## Referanser
Svein Dragnes

**Svein Hans Dragnes** (født 1. desember 1950) er en norsk lokalpolitiker (Ap). Han var ordfører i Vadsø fra 2007 til han blei syk i desember 2012. Han trakk seg permanent fra vervet med virkning fra 31. desember 2013.

Ved nominasjonsmøtet før valget i 2007 slo han nominasjonskomiteens ordførerkandidat Wenche Pedersen med knapp margin. Arbeiderpartiet fikk 32% av stemmene i Vadsø, og byen fikk et klart Ap/SV-flertall.

Dragnes har tidligere vært leder i Vadsø Arbeiderparti 1996–98 og 2004–07. Han var medlem av bystyret i Vadsø fra 1995, leder av administrasjonsutvalget 1995–98, leder av helseutvalget 1998–99, leder av kultur-, utdannings- og oppvekstutvalget 1999–2003, igjen leder av helseutvalget 2003–04 og av administrasjonsutvalget 2003–05.

Dragnes har tidligere arbeidet 40 år i Varanger Kraft As med IKT. Han satt som styremedlem fra de ansatte i 16 år i selskapet. 

Dragnes spilte fotball i Vadsø Turn fra 1969 til 1976 og for IL Norild fra 1977 til 1986. Han var også autorisert fotballdommer og fotballtrener.

## Referanser
Tassili n’Ajjer

**Tassili n'Ajjer** er en fjellkjede i Saharaørkenen, sydøst i Algerie. Navnet er berbisk og betyr Tassili-platået. Store deler av fjellkjeden, blant annet sypressene og bergkunstområdene er vernet som nasjonalpark, biosfærereservat og verdensarvområde.

Fjellkjeden strekker seg ca. 500&nbsp;km fra  øst-sørøstover til . Det høyeste punktet er Adrar Afao, 2158 moh (). Den nærmeste byen er Djanet, ca. 10&nbsp;km sydvest for fjellene.

Fjellene består i hovedsak av sandstein, og erosjon har ført til at området i dag har nærmere 300 naturlige steinbuer, og flere andre iøynefallende landskapsformer, blant annet «steinskoger».

## Økologi
På grunn av høyden, og sandsteinens evne til å magasinere vann, er vegetasjonen i Tassili n'Ajjer rikere enn i den omkringliggende ørkenen. Truede, endemiske arter som Cupressus dupreziana (Saharasypress) og *[[Myrtus nivellei]]* (Saharamyrte) finnes i den høyereliggende østlige halvdelen av fjellene.

## Forhistorisk kunst

Området er også kjent for sin forhistoriske bergkunst, og andre arkeologiske lokaliteter, som skriver seg fra neolittisk tid, da klimaet var langt gunstigere – mer av en savanne enn en ørken. Bergkunsten viser kvegflokker, store ville dyr som krokodiller, og menneskelig aktivitet som jakt og dans. Bergkunsten har stilistiske fellestrekk med før-ngunisk kunst fra det sørlige Afrika.

Parken ligger nær bergkunstområdet Tadrart Acacus i Libya, som også er et verdensarvområde.

## Eksterne lenker
* World Conservation Monitoring Centre
* The natural arches of the Tassili n'Ajjer
* Tassili n'Ajjer – fjexpeditions.com
Kongen (klubbhus)

**Kongen** er Christiania Roklubs klubbhus, og ble bygget i nordisk nybarokk på Lahellegrunnen i Frognerkilen i Oslo med tilgang via en flytebrygge. Klubbhuset ble innviet 18. juli 1925 med blant andre kong Haakon VII til stede. Klubbhuset står på 48 pilarer med dybdevariasjoner fra 1,5 til 8 meter.

Arkitekt for bygget var Ole Sverre. Han var også byggeleder. Byggingen kunne realiseres etter gaver fra flere bidragsytere, deriblant en større gave fra Christoffer Hannevig. Bygget ble skadet under eksplosjonen på Filipstad i 1943. På 1960-tallet hadde bygget lysreklame for Frydenlund Bryggerier på taket. 

Klubbhusets selskapslokaler kan leies, men kun av Christiania Roklubs medlemmer.

Tidligere har bygget også huset restaurant Kongen, der Club 7 holdt til på 70-tallet.

     
## Kongen og Dronningen
Tvers over Frognerkilen ligger Kongelig Norsk Seilforenings tidligere klubbhus, Dronningen, i enden av Huk aveny, på Bygdøy i Oslo, ytterst på Dronningen kjørebro. De to strukturene danner derfor et naturlig par; «Kongen og Dronningen».

## Litteratur
* Berg, T. (red.), O. Sverre (tegninger) and A. B. Wilse(foto) (1925). Christiania roklubs nye klub- og baathus. Oslo, Christiania roklub.

## Eksterne lenker
* Christiania Roklubs nettsider
*
Bob Seagren

**Robert «Bob» Seagren** (født 17. oktober 1946 i Pomona, California) er en tidligere amerikansk friidrettsutøver som konkurrerte i stavsprang.

Seagren ble olympisk mester i stavsprang under OL 1968 i Mexico by. Han vant med et hopp på 5,40 som var ny olympisk rekord, 30 centimeter høyere enn den gamle. Det var en meget jevn konkurranse, sølvmedaljen gikk til Claus Schiprowski fra Vest-Tyskland og Wolfgang Nordwig fra Øst-Tyskland tok bronse, begge med samme høyde som vinneren.
Fire år senere, under OL 1972 i München hoppet Seagren akkurat like høyt i stavfinalen som han gjorde fire år tidligere og med det kom på andreplass bak Wolfgang Nordwig som vant med 5,50 ny olympisk rekord. Bronsemedaljen gikk til amerikaneren Jan Johnson med høyden 5,35. Seagren var storfavoritt før konkurransen men han ble nødt til å hoppe med en annen type stav enn den han var vant til. Ifølge nye regler innfor OL-1972 gjorde det ulovlig å bruke den nye typen stav, *Cata-Pole* som han vanligvis brukte. Det var første gangen som den olympiske gullmedaljen i stavsprang ikke ble vunnet av en amerikaner.

Seagren forbedret verdensrekorden i stavsprang flere ganger. 14. mai 1966 i Fresno satte han sitt første verdensrekord i stavsprang med 5,32 og
året etter 10. juni i San Diego forbedret han rekorden med fire centimeter til 5,36.
Verdensrekord vekslet siden mellom ham og John Pennel, Wolfgang Nordwig og Kjell Isaksson og Seagrens siste verdensrekord 5,63 er fra 2. juli 1972 satt i Eugine, Oregon.

Han vant gull i stavsprang under de Panamerikanske leker 1967 i Winnipeg i Canada.

## OL-medaljer
* 1968  Mexico by - **gull** i stavsprang
* 1972  München - sølv i stavsprang

## Eksterne lenker
* 
* 
*
Wolfgang Nordwig

**Wolfgang Nordwig** (født 1943 i Chemnitz i Sachsen) er en tidligere østtysk friidrettsutøver som konkurrerte i stavsprang.

Nortwig ble olympisk bronsemedaljør i stavsprang under OL 1968 i Mexico by. Han hoppet 5,40 som var samme høyde som gullmedaljøren Bob Seagren fra USA og 
sølvmedaljevinneren Claus Schiprowski fra Vest-Tyskland klarte.

Fire år senere, under OL 1972 i München hoppet han 5,50 i stavfinalen, ny olympisk rekord med ti centimeter. Nortwig brøt dermed den amerikanske seierrekken i stavsprang, det var første gangen som den olympiske gullmedaljen i stavsprang ikke ble vunnet av en amerikaner. Storfavoritten Bob Seagren tok sølv med 5,40 og bronsemedaljen gikk til amerikaneren Jan Johnson med høyden 5,35. Seagren var storfavoritt før konkurransen men han ble nødt til å hoppe med en annen type stav enn den han var vant til. Ifølge nye regler innfor OL-1972 gjorde det ulovlig å bruke den nye typen stav, *Cata-Pole* som han vanligvis brukte.

Nortwig forbedret verdensrekorden i stavsprang to ganger. 17. juni 1970 i Berlin satte han sitt første verdensrekord i stavsprang med 5,45 og
samme år den 3. september i Torino forbedret han rekorden med en centimeter til 5,46.

## OL-medaljer
* 1972  München -  **Gull** i friidrett, stavsprang menn  Øst-Tyskland
* 1968  Mexico by -  Bronse i friidrett, stavsprang menn  Øst-Tyskland

## Referanser


## Eksterne lenker
*
Ullhåret mammut

**Ullhåret mammut**, eller **ullmammut**, var en mammutart som levde i de nordlige områdene av Eurasia og Nord-Amerika i pleistocen og tidlig holocen. Takket være funn av frosne og uttørkede kadavere er dette den forhistoriske dyrearten som er best kjent, både når det gjelder utseende og levevis. I tillegg til hele kadavere er det gjort store mengder funn både av hele skjeletter, tenner, mageinnhold og avføring. Det er også gjort flere funn i Norge, særlig i Gudbrandsdalen.

Ullhåret mammut var den siste i en lang rekke mammutarter som startet med *[[Mammuthus subplanifrons]]* i tidlig pliocen. Ullhåret mammut utviklet seg fra steppemammut (*M. trogontherii*) i nordøstlige Sibir for omkring 700&nbsp;000 år siden, men den vandret ikke inn i Europa før for  siden, og den kom til Nord-Amerika for  siden. Den nærmeste nålevende slektningen er asiatisk elefant.

Ullhåret mammut hadde mange tilpasninger til et liv i kaldt klima. Den var dekket med pels med ullhår og lange dekkhår på hele kroppen. Selv anus var dekket av en liten pelskledd klaff. Ørene var små og halen kort for å hindre varmetap og forfrysning.

På slutten av istiden (for rundt 10&nbsp;000 år siden) forsvant ullhåret mammut fra mesteparten av sine leveområder sammen med mange andre store dyrearter. En liten bestand av svært små mammuter, trolig en dvergform av ullhåret mammut, overlevde på Vrangeløya helt frem til omtrent 3700 år siden. Utryddelsen av ullhåret mammut skyldes at leveområdene deres forsvant samtidig som moderne mennesker trengte inn i de områdene som var igjen på jakt etter byttedyr. Siden mammuter var store dyr med langsom reproduksjon, var de sårbare for jaktpresset og ble utryddet både i Eurasia og Nord-Amerika på slutten av istiden.

## Referanser

## Eksterne lenker
*
Arnside and Silverdale

**Arnside and Silverdale** er et vernet naturområde ved grensen mellom Lancashire og Cumbria i England. Det har siden 1972 hatt status som *Area of Outstanding Natural Beauty*, og dekker 75 km² mellom elven Kents utløp, elven Keer og veien A6. 

Området karakteriseres av lave åser av karbonholdig kalkstein. To av de mest kjente åsene er Arnside Knott (159 moh.) og Warton Crag (163 moh.). Mellom åsene er det gressmarker og noe skog med særlig ask, eik og hassel. Ved kysten er det våtmark med saltvann, som er truet av skiftende vannløp i Kent. 

Naturreservatet RSPB Leighton Moss, som ligger i Arnside and Silverdale, er et viktig hekkeområde for fugler. En av artene, rørdrum, er avbildet i områdets logo. Det er også femten *[[Site of Special Scientific Interest|Sites of Special Scientific Interest]]* innenfor AONB'en. 

Området har navn etter de to viktigste landsbyene, Arnside og Silverdale. Andre steder i verneområdet er Warton, Yealand Redmayne, Beetham og Storth.
Telekiosken

**Telekiosken** var en franchisekjede som først og fremst selger mobiltelefoner tilknyttet Telenor-abonnement. 

Telekiosken er en del av Kjedehuset, som per 20. august 2007 eies 49% av Telenor Norge og 51% av franchisetakerne i de tre kjedene i Kjedehuset-konsernet: Telekiosken, Mobildata og Nordialog. Disse kjedene rettes henholdsvis mot privatmarkedet, småbedrifter og større bedrifter.

Telekiosken-kjeden har etablert seg i kjøpesentere over hele Norge, med flest butikker på Østlandet. Opprinnelig ble de første Telekioskene etablert i Stavanger-området, hvor også Kjedehuset hadde sitt opphav. I 2014 ble alle kiosker omgjort til butikker. I dag heter kjeden Telenorbutikken. 

## Referanser


## Eksterne lenker
*
Frognerkilen

**Frognerkilen** er en kil, eller trang vik, innerst i Oslofjorden, mellom Filipstad (Oslo), Skillebekk og Skøyen i øst og Bygdøy i vest. 

Frognerkilen er en naturlig båthavn, da den ligger lunt til. Frognerkilen har navn etter Frogner hovedgård, som eide hele stranden fra Frognerelven til Skillebekk, som var grense mot Bymarken. Ved innseilingen til Frognerkilen ligger på østsiden Kongen, som er klubbhuset til Christiania Roklub, og på vestsiden Dronningen, som inneholder klubb- og selskapslokalene til Kongelig Norsk Seilforening. Frognerkilen inngår i planene for Havnepromenaden, som ble vedtatt i 2008.

Om vinteren i årene 1880–1900 når fjordisen hadde lagt seg, ble det laget til en skøytebane hvor blant annet Allround-VM på skøyter 1900, menn ble arrangert, og mester dengang ble Edvard Engelsaas.

Frognerkilen har gitt navn til den geologiske Frognerkilformasjonen, en åsrygg av kalkstein og skifer datert til sen ordovicium for ca 453 millioner år siden, da Norge lå sør for ekvator.

## Båtforeninger og båthavner
* Bygdøy Allé båtforening 
* Kongelig Norsk Seilforening 
* Skøyen Båtforening 
* Skarpsno Baatforening 
* Skarpsno Bøyehavn 
* Frognerkilen Båtforening av 1860

## Kulturminne
Frognerkilen er et kulturminne og har nummer 137441 i Riksantikvarens kulturminnebase.

## Noter



## Referanser




## Eksterne lenker
* Friluftsetaten om Frognerkilen
*
Tadeusz Ślusarski

**Tadeusz Ślusarski** (født 19. mai 1950 i Żary, død 17. august 1998) er en tidligere polsk friidrettsutøver som konkurrerte i stavsprang.

Ślusarski ble olympisk gullmedaljør i stavsprang under OL 1976 i Montréal. Han hoppet 5,50 samme høyde som sølvmedaljøren Antti Kalliomäki fra Finland og bronsemedaljevinneren David Roberts fra USA. Fire år senere, under OL 1980 i Moskva hoppet han 5,65 i stavfinalen og kom på delt andreplass bak landsmannen og gullvinneren Władysław Kozakiewicz som satte ny olympisk og verdensrekord med et hopp på 5,78.

Ślusarski omkom i en bilulykke sammen med den polske gullmedaljøren i kulestøt fra OL 1972, Władysław Komar.

## OL-medaljer
*  1976  Montréal -  **Gull** i friidrett, stavsprang menn  Polen
*  1980  Sovjetunionen -  Sølv i friidrett, stavsprang menn  Polen
## Referanser


## Eksterne lenker
*
Severdigheter i Barcelona

Denne artikkelen er en liste over **severdigheter og landemerker i [[Barcelona]]**.

## Bygninger, monumenter, o.l.
*Arc de Triomf
*Barcelonapaviljongen
*Bellesguard
*Biblioteca de Catalunya
*Casa Amatller
*Casa Batlló
*Casa Calvet
*Casa Fuster
*Casa Lleó-Morera
*Casa Milà
*Casa Terrades
*Casa Vicens
*Castell de Montjuïc
*Castell dels Tres Dragons
*Catalonias parlament
*Columbusmonumentet
*Dona i Ocell
*Estació de França
*Fabra-observatoriet
*Font de Canaletes
*Font Màgica 
*Forum-bygningen
*Hospital de Sant Pau
*Hospital de la Santa Creu
*Hotel Arts
*Jonqueresklosteret
*Katedralen i Barcelona
*La Boqueria
*Palau del Baró de Quadras
*Palau Episcopal
*Palau Güell
*Palau de la Generalitat de Catalunya
*Palau de la Virreina
*Pedralbesklosteret
*Plaça de Toros Monumental
*Poble Espanyol
*Port Olímpic
*Sagrada Família
*Sala de les Cent Columnes
*Santa Maria del Mar
*Santa Maria del Pi
*Telekommunikasjonstårnet på Montjuïc
*Torre Glòries (Torre Agbar)
*Torre de Collserola
*Torre Mapfre
*Vapor Vell

## Gater og plasser
*Avinguda Diagonal
*Fossar de les Moreres
*Gran Via de les Corts Catalanes
*La Rambla
*Passeig de Gràcia
*Plaça de Catalunya
*Plaça d'Espanya
*Plaça del Rei
*Plaça Reial
*Plaça de Sant Felip Neri
*Plaça de Sant Jaume
*Rambla de Catalunya

## Idrettsarenaer
*Camp Municipal Narcís Sala
*Camp Nou
*Camp de les Corts
*Estadi de Sarrià
*Estadi Olímpic Lluís Companys
*Mini Estadi
*Palau Blaugrana
*Palau Sant Jordi

## Teatre og konsertbygninger
*Gran Teatre del Liceu
*L'Auditori
*Palau de la Música Catalana
*Teatre Grec
*Teatre Lliure
*Teatre Romea

## Dyrehager o.l.
*Akvariet i Barcelona
*Parc Zoològic de Barcelona

## Parker
*Parc del Laberint d'Horta
*Parc de la Ciutadella
*Parc de Diagonal Mar
*Parc de l'Espanya Industrial
*Parc de l'Estació del Nord
*Parc Güell
*Parc de la Creueta del Coll

## Strender
*Platja de la Barceloneta
*Platja de Bogatell
*Platja de Llevant
*Platja de la Mar Bella
*Platja Nova Icària
*Platja de la Nova Mar Bella
*Platja de Sant Sebastià

## Se også
*Liste over museer i Barcelona
*Liste over Barcelonas høyeste byggverk
Humanistisk vigsel

**Humanistisk vigsel** er navnet det norske livssynssamfunnet Human-Etisk Forbund bruker om sin vigselsseremoni.

Ekteskapsloven i Norge ble i 2004 endret slik at Human-Etisk Forbund kan autorisere egne vigslere og gi tilbud om seremonien *Humanistisk vigsel*. Vigsleren er parets kontaktperson under planleggingen fram mot seremonien.

Human-Etisk Forbund gjennomførte sin første vigsel av dette slaget den 31. desember 2004 og feirer dermed 10-årsjubileum nyttårsaften 2014.

## Se også
* Borgerlig vigsel (livssynsnøytral)
* Unitarisk vigsel
* Ektevigsel
* Ekteskap
* Bryllup
Riodinidae

* Euselasiini
* Stygini
* Corrachiini
* Mesosemiini
* Eurybiini
* Rodinini
* Symmachiini
* Helicopini
* Nymphidini
* Stalachtini
* Hamearini 

**Riodinidae** er en familie av dagaktive sommerfugler. 
De fleste artene finnes i Mellom- og Syd-Amerika. En art finnes i Europa og forekommer i Sverige, men er ikke funnet i Norge.
De er tettbygde sommerfugler, ofte brunlige, oversådd med metalliske flekker.

## Systematisk inndeling med europeiske arter

Riodinidae regnes ofte som en delgruppe (underfamilie) av glansvingene, da med navnet Riodininae.  Men den systematiske inndelingen er ennå ikke avklart. Derfor har gruppen vært regnet både som en underfamilie av glansvinger og som en selvstendig familie med navnet *Riodinidae*. 

Denne inndelingen følger Brower 2007. (se kilde)

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **Riodinidae** – ingen norske arter
**** delgruppe **[[Euselasiinae]]**
***** Euselasiini
***** Stygini
***** Corrachiini
**** delgruppe **[[Riodininae]]**
***** Mesosemiini
***** Eurybiini
***** Rodinini
***** Symmachiini
***** Helicopini
***** Nymphidini
***** Stalachtini
**** delgruppe **[[Hamearini|Nemeobiinae (Hamearinae)]]**
***** *[[Hamearis lucina]]* (Linnaeus 1758) – eneste europeiske art.

### Noen arter
* *[[Styx infernalis]]*, en art som lever i Peru, har tidligere vært plassert i en egen underfamilie Styginae. Nyere forskning viser at denne arten er en del av gruppen Euselasiinae.
* *[[Abisara echerius]]*
* *[[Abisara fylla]]*
* *[[Abisara neophro]]*
* *[[Dodona durga]]*
* *[[Zemeros flegyas]]*

## Referanser


## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Brower, Andrew V. Z. 2007. *Riodinidae Grote 1895. Metalmarks, Erycinidae Swainson 1827* (see nomenclature section). Version 19 May 2007 (under construction). www.tolweb.org/Riodinidae in The Tree of Life Web Project, www.tolweb.org
* Markku Savela's Lepidoptera and some other life forms: Sjekkliste over artene. Hentet 27.1. 2012.

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
Vestlandsrevyen

***Vestlandsrevyen*** er NRKs distriktssending for Vestland og den eldste av NRKs distriktssendinger på TV.

*Vestlandsrevyen* var tidligere navnet på NRKs distriktsnyhetssending for gamle Hordaland og Sogn og Fjordane, men etter fylkessammenslåingen i januar 2020 er det benevnelsen på distriktssendingen for Vestland fylke.

## Historikk
*Vestlandsrevyen* hadde sin første sending den 11. november 1991. Programledere for den første sendingen var Kari Amble og Arild Sondre Sekse. Dette var også NRKs første distriktssending.

Det var daværende kringkastingsjef Einar Førde som beslutningen om å ha distriktssendinger fra hele Norge. Hordaland og Sogn og Fjordane var først ut med *Vestlandsrevyen*. Det var mildt sakt en sukssé,  fulgte med på programmet den første uken, som betydde at var flere folk i destriktet som så på *Vestlandsrevyen* enn *[[Dagsrevyen]]*. Noen måneder senere kom *[[Nordnytt]]* og etter hvert fikk alle distriktskontorene til NRK egne nyhetssendinger på TV. Satsingen på distriktssendinger var et tiltak for å styrke NRKs markedsposisjon i forhold til den nye TV-kanalen TV 2.

## Sendetider og sendesteder

Programmet blir sendt fra NRK Vestlands studio i Bergen. 12. oktober 2017 var siste sendedag i studio på Minde, før det nye mediahuset Media City Bergen ble tatt i bruk som studio.

På hverdager sendes *Vestlandsrevyen* to ganger fra mandag til torsdag, med sendetidene kl 19.45–kl 20.00 og kl 23.05–23.10. På fredag sendes programmet kun én gang, fra kl 19.30 til kl. 19.40.

## Referanser
Paavo Yrjölä

**Paavo Ilmari Yrjölä** (født 18. juni 1902 i Tavastkyro, død 11. februar 1980) var en finsk friidrettsutøver. Hans største triumf var seieren i tikamp under OL 1928 i Amsterdam.

Yrjölä deltok også under OL 1924 i Paris, og kom på niendeplass i tikamp. Fire år senere tok han gullmedaljen med 6587 poeng. Yrjöla, som bar kjælenavnet *hämeenkyrön karhu* (bjørnen fra Tavastkyro (Hämeenkyrö)) ble også nummer ni i kulestøt. I sin siste OL-deltakelse, Los Angeles 1932 kom han på sjetteplass i tikamp.

## Personlige bestenoteringer
* 100 meter: 11,6 
* Lengdehopp: 6,76 m
* Kulestøt: 14,72 m
* Høydehopp: 1,87 m
* 400 meter: 51,9
* 110 meter hekk: 15,5
* Diskos: 43,26 m
* Stavsprang: 3,30 m
* Spydkast: 62,15 m
* meter: 4.26,8

Han ble finsk meter i tikamp tre ganger i perioden 1925 &ndash; 1927.

## OL-medaljer
* 1928  Amsterdam -  **Gull** i friidrett, tikamp

## Referanser


## Eksterne lenker
*
Kjell Johansson (forfatter)

:*Denna artikkelen handler om forfatteren Kjell Johansson. For bordtennisspilleren av samme navn, se [[Kjell Johansson]].*

**Kjell Johansson** (født 1941 i Stockholm, Sverige) er en svensk forfatter.

Johansson studerte ved Stockholms universitet. Han har arbeidet som svensklærer for innvandrere. Ellers har han hatt tilfeldig arbeide som blant annet hjemmehjelp, havnearbeider, ansatt i flyttebyrå og nattevakt på sykehus samtidig som han utviklet sitt forfatterskap. Siden 1980 er han forfatter på heltid.

Johansson er kjent for sin interesse for russisk litteratur, især gjenspeilet i gjennombruddsromanen *Gogols ansikte* (1989). Stor oppmerksomhet har han også fått for den delvis selvbiografiske trilogien *De utsatta*, også beskrevet som en klassereise: *Huset vid Flon* (1997), *Sjön utan namn* (2003) og *Rummet under golvet* (2006). På 1980- og 1990-tallet mottok han en rekke svenske litteraturpriser. I 1998 ble han nominert til Nordisk råds litteraturpris for *Huset vid Flon*.

## Bibliografi
* *Det finns en krog på vägen till varje revolution* &ndash; (1972)
* *Lenins dröm* &ndash; (1974)
* *Leva sitt liv* &ndash; roman (1978)
* *Vinna hela världen* &ndash; roman (1981)
* *Jullan vill vara med* &ndash; billedbok (1982 (illustrert av Gunna Grähs)
* *Jullan vill ha en docka* &ndash; billedbok (1983) (illustrert av Gunna Grähs)
* *En rädd människas berättelse* &ndash; (1984)
* *Jullan hittar en peng* &ndash; billedbok (1984) (illustrert av Gunna Grähs)
* *Natten på hundarnas ö* &ndash; lettlestbok (1986)
* *Ormbunksblomman* &ndash; (1986)
* *Gogols ansikte* &ndash; roman (1989)
* *Boken om Jullan* &ndash; barnebok (1992)
* *Sju huvudens historia* &ndash; ungdomsbok(1992)
* *Följa John* &ndash; roman (1994)
* *Huset vid Flon* &ndash; roman (1997) / Norsk oversettelse: *Huset ved Flon* (1999)
* *En rövarhistoria* &ndash; roman (2000)
* *Sjön utan namn* &ndash; roman (2003)
* *Rummet under golvet* &ndash; roman (2006)

## Priser og utmerkelser (utvalg)

## Referanser


## Eksterne lenker
* Kjell Johansson hos Nordstedts Förlag
* Interview med Kjell Johansson i Aftonbladet (2003)
Ingrid Berglund

**Ingrid Berglund** (født 1966) er en norsk forfatter.

Ingrid Berglund er oppvokst i Svelvik og andre steder i Norge. Som voksen har hun vært bosatt i England, Australia og USA, og bosatte seg senere i Bærum. Hun har en mastergrad i finans, og har arbeidet som finansanalytiker i Norsk Hydro.

Hun debuterte i 2006 med kriminalromanen *Det svakeste ledd*, og ble deretter forfatter på heltid.

I 2023 ble Berglund nominert til Rivertonprisen og «Sølvkniven» for sitt comeback som forfatter. *Den svarte svanen* var hennes første kriminalroman på 10 år.

I 2024 hadde Ingrid Berglund det største antall lyttinger på strømmetjenesten Fabel.

## Bibliografi
* 2006: *Det svakeste ledd* (kriminalroman), Kagge Forlag
* 2007: *Lykkeformelen* (kriminalroman), Kagge Forlag
* 2008: *Hun som ingen unnslipper* (kriminalroman), Kagge Forlag
* 2010: *Ingen sak for en kvinne, i fotsporene til privatetterforsker [[Mary Reklev]]* (sakprosa), Kagge Forlag
* 2012: *Tiden leger ingen sår* (kriminalroman), Kagge Forlag
* 2022: *Den svarte svanen* (kriminalroman), Gyldendal
* 2023: *En skygge på min grav* (kriminalroman), Gyldendal
* 2024: *Den trettende statuen* (kriminalroman), Gyldendal

## Familie
Ingrid Berglund er søster til forfatteren Anita Berglund.

## Referanser


## Kilder
* Presentasjon av Ingrid Berglund i Forfatterkatalogen på Forfattersentrums nettsider
* Presentasjon av Ingrid Berglund på Gyldendals nettsider
John Flanagan

**John Joseph Flanagan** (født 9. januar 1873 i Kilbreedy i Irland, død 3. juni 1938) var en irsk-amerikansk friidrettsutøver. Han ble tre ganger olympisk mester i sleggekast: 1900, 1904 og 1908.

Flanagan flyttet til USA i 1897, og i 1900 representerte han sitt nye hjemland under OL i Paris.  Han kastet 51,01, og slo sølvvinneren, lagkameraten Truxton Hare, med 4,75 meter. 

I 1904 deltok Flanagan under OL 1904 i St. Louis. I sleggekast satte han ny verdensrekord med resultatet 51,23. I tillegg tok han sølv i vektkasting, og kom på fjerdeplass i diskos.

Under OL 1908 i London forbedret Flanagan sin egen verdensrekord i sleggekast med 51,92 m. John Flanagan deltok også i tautrekking. 24. juli 1909 satte Flanagan igjen ny verdensrekord, denne gang med et kast på 56,18.

Flanagan forlot USA i 1911. Da faren døde i 1924, dro Flanagan tilbake til Kilmallack, Limerick, hvor han døde i 1938.

Under OL 1928 i Amsterdam ble sleggekastøvelsen for første gang vunnet av et annet land enn USA. Gullet gikk til iren Patrick O'Callaghan, som hadde blitt trent av John Flanagan.

## OL-medaljer
* 1900  Paris -  **Gull** i friidrett, sleggekast  USA
* 1904  St. Louis -  **Gull** i friidrett, sleggekast  USA
* 1908  London -  **Gull** i friidrett, sleggekast  USA
* 1904  St. Louis -  Sølv  i friidrett, vektkast  USA

## Referanser


## Kilder
* Olympisk biografi med bilder av John Flanagan
* Nekrolog i *New York Times*, 5. juni 1938

## Eksterne lenker
*
Cornelius Leahy

**Cornelius «Con» Leahy** (født 27. april 1876, død 1921) var en irsk friidrettsutøver som vant OL-medaljer i 1906 og 1908.

Leahy var født i i Brury nær byen Charleville, i grevskapet Limerick. Han var en av sju brødre, som alle var idrettsmenn. Broren Patrick tok OL-medaljer under OL 1900 i høyde- og lengdehopp.

I 1906 ble Leahy og to andre utøvere, Peter O'Connor og John Daly, påmeldt til jubileumslekene i Athen for å representere Irland. Reglene ble imidlertid endret slik at bare utøvere som var nominert av nasjonale olympiske komiteer, kunne representere sitt land. Irland hadde ingen olympisk komite, og den britiske olympiske komiteen innlemmet irene i sin tropp.

Leahy vant gullmedaljen i høydehopp med resultatet 1,775&nbsp;m, og slo ungareren Lajos Gönczy med 2,5&nbsp;cm. Leahy deltok deretter i tresteg, som landsmannen O'Connor vant med 14,075 meter, mens Leahy kom på andreplass med 13,98 meter.
Under OL 1908 deltok Leahy igjen i høydehopp. Han delte andreplassen med to andre hoppere, Georges André og István Somodi, bak amerikaneren Harry Porter, som vant med resultatet 1,90.

I 1909 emigrerte Cornelius Leahy og Patrick Leahy til USA. Con døde der i 1921.

## OL-medaljer
* 1908  London -  Sølv i friidrett, høydehopp  Storbritannia
* (1906  Athen -  **Gull** i friidrett, høydehopp)
* (1906  Athen -  Sølv i friidrett, tresteg)

## Referanser


## Kilder
* Ian Buchanan: *British Olympians*, Enfield 1991 ISBN 0-85112-952-8
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999

## Eksterne lenker
*
Slaget ved Oslo 1308

**Slaget ved Oslo 1308** var et slag i Oslo, som varte fra jula 1308 til januar 1309. Slaget fant sted ved Nedre Foss ved broen over Akerselva. Den norske leidangen fra Opplandene møtte svenske ryttere i kamp. Opptil tusen nordmenn, altså en tredjedel av den norske leidangen, ble drept. 

Borgen Akersborg ble også beleiret under slaget, men for det svenske beleiringstrenet som var vant til mindre befestninger utgjorde Akersborg en større utfordring enn vanlig.

To av de historiske kildene til slaget, Erikskrøniken og *de islandske annaler*, har forskjellige versjoner av hvordan ting sto til etter slaget («etterkjølet»). Slaget var ett av de første i Norge der det ble benyttet konsentrerte «kavalerisjokk».

## Referanser




## Se også
*Kavaleri
Orkanen Dean

**Orkanen Dean** var den fjerde navngitte stormen og den første orkanen i den atlantiske orkansesongen 2007, og også den mest intense siden orkanen Wilma i 2005.

Minst 38 personer omkom som følge av orkanen. Skadene den forårsaket er anslått til å ligge mellom $1,5 og 3 milliarder.

## Stormhistorie
Orkanen Dean ble dannet som en tropisk syklon sør for Kapp Verde 13. august 2007, og allerede 14. august utviklet den seg til en tropisk storm. Stormen fortsatte å øke i styrke over natten, og 16. august oppgraderte man den til den første orkanen i orkansesongen 2007.

Den 17. august beveget Dean seg inn i Karibia, mellom øyene Martinique og St. Lucia, som en kategori 2-orkan. I det varme karibiske vannet eskalerte Dean raskt til en kategori 4-orkan. Den 21. august hadde orkanen forflyttet seg til byen Chetumal, mellom kysten av Mexico og Belize, og blitt oppgradert til kategori 5, men sank helt ned til kategori 1 etterhvert som den beveget seg over land. Det ble meldt om at så mye som 90 % av bananavlingene i øystaten Den dominikanske republikk og flere andre karabiske stater var blitt ødelagt.

## Referanser


## Se også
* Orkanen Felix
* Orkanen Henriette

## Eksterne lenker
* 
* Tidenes tredje mest kraftige orkan (Adressa, 2007)
Skarsvåg

**Skarsvåg** (nordsamisk: *Skárfaváhki*) er verdens nordligste fiskevær, med ca. 60 innbyggere. Stedet ligger ved Risfjorden på nordøstsiden av Magerøya i Nordkapp kommune i Finnmark. Fra Skarsvåg er det 14 km til ytterst på Nordkapplatået.

## Referanser


## Eksterne lenker
* Webside om Skarsvåg 
* Bilder fra Nordkapp og Skarsvåg
Solveig von Schoultz

**Solveig Margareta von Schoultz** (født Segerstråle 5. august 1907 i Borgå, død 3. desember 1996 i Helsingfors) var en finsk, finlandssvensk forfatter.

Hun var første gang gift med kanslichef Sven Frithiof Karl von Schoultz, andre gang med professor Erik Bergman. Hun var søster av Lennart Segerstråle. Hun hviler på Konstnärsbacken på Sandudds begravningsplats.

Solveig von Schoultz-tävlingen arrangeres årlig av Svenska folkskolans vänner, annenhvert år som konkurranse i noveller, annenhvert år i lyrikk.

Hun er kjent gjennom antologier med finlandssvensk lyrikk, og gjennom essays av vennen Halldis Moren Vesaas, som også tok med dikt av von Schoultz i sin kåserende antologi *Vandre med vers*. von Schoultz' «brevbiografi» *Det som har varit, det som är * (1999) inneholder flere brev til Vesaas.

## Bibliografi
:
## Priser og utmerkelser
* Svenska Dagbladets litteraturpris 1947
* Svenska Akademiens Finlandspris 1970
* Bellmanpriset 1986
* Ferlinpriset 1988
* Samfundet De Nios Särskilda pris 1996

## Referanser


## Eksterne lenker
*
Braindead

***Braindead***  er en newzealandsk skrekk-komedie og zombiefilm fra 1992 regissert av Peter Jackson. Den er av samme type som Jacksons tidligere arbeid (*[[Bad Taste]]* og *[[Meet the Feebles]]*), men er mer polert og har et langt større budsjett. Filmen hadde problemer med filmsensuren i flere land og det eksisterer derav flere nedkortede versjoner. Den ble utgitt som *Dead Alive* i Nord-Amerika.

Filmen ble godt mottatt av anmelderne. 

Den ble ikke satt opp på kino i Norge, men ble utgitt på video i 1994. Den ble imidlertid vist på enkelte filmklubber allerede høsten 1992.

Filmen ble tildelt 13 priser, blant annet en Saturn Award (for beste videoutgivelse) og to priser ved Fantasporto (beste film og spesialeffekter).

## Handling
Filmen handler om 25-år gamle Lionel som bor sammen med sin dominerende og sjalu mor. Da han begynner å fatte interesse for den vakre spanske Paquita, blir moren fortvilet og forsøker å stoppe forholdet. Men under et besøk i byens zoologiske hage blir moren bitt av en rotteape fra Sumatra. Det overføres et virus, og moren utvikler et stort sår. Forgjeves gjør Lionel desperate forsøk på å hjelpe sin etter hvert pleietrengende mor, men etter en stund forvandles hun til en rabiat zombie og Lionel ser seg nødt til å låse henne inne i kjelleren. Hun begraves, men klarer å smitte andre og da bryter helvetet løs i byen.

## Rollebesetning
* Timothy Balme som Lionel Cosgrove
* Diana Peñalver som Paquita Maria Sanchez
* Elizabeth Moody som Vera Cosgrove (Lionels mor)
* Ian Watkin som onkel Les
* Brenda Kendall som sykepleierske McTavish
* Stuart Devenie som Fader McGruder
* Jed Brophy som Void

## Referanser


## Eksterne lenker
* 
* Dead Alive movie review with animated screenshots I-Mockery
By:Larm

**by:Larm** er en norsk musikkonferanse og -festival arrangert første gang i 1998 i Trondheim. by:Larm avholdes hvert år i september i Oslo.

Arrangementet går over tre dager og består av seminarer, foredrag og paneler på dagtid og konserter på kveldstid. På konsertene får nye og ukjente band presentert seg, og flere band har fått sitt gjennombrudd etter å ha opptrådt på by:Larm. Om lag 1000 bransjefolk fra Norge, resten av Skandinavia og andre land deltar på arrangementet som delegater, samt en stor andel festivalpublikummere. Ved festivalen i 2009 deltok om lag 140 band/artister fordelt på 500 konserter.

Administrasjonen er basert i Oslo, hvor festivalen har funnet sted hvert år siden 2008. De første 10 årene var festivalen omreisende, og ble derfor arrangert i forskjellige byer hvert år. Opprinnelig ble by:larm arrangert i februar/mars, men ble i 2021 flyttet til september.

by:Larm har oppnådd en viktig posisjon i nordisk musikkbransje, og tiltrekker seg stadig viktigere og større aktører, som ønsker å oppleve artistene som spiller på by:Larm. Blant artistene som har slått gjennom via by:Larm er Nico & Vinz, AURORA, Tungtvann, Sondre Lerche, Kaizers Orchestra, Sigrid, Kakkmaddafakka, Kvelertak og Lykke Li. "Det var på Bylarm det startet for meg. Etter det begynte tilbudene å komme fra plateselskaper og aviser, og ikke minst begynte folk å oppdage musikken min," har AURORA uttalt i et intervju med Aftenposten.

I 2011 ble for første gang Nordic Music Prize delt ut under festivalen. Prisen har som formål å kåre det beste nordiske musikkalbum for det foregående året og skal sette fokus på nordisk musikk og bryte ned grensene mellom nabolandene. Siden 2018 har by:Larm delt ut prisen årets stjerneskudd i samarbeid med Norsk Tipping til nye fremadstormende artister. Festivalen har siden 2000 delt ut prisen årets bylarmer til personer har utmerket seg spesielt gjennom sin innsats for norsk musikk innen musikkbransjen. Bransjeorganisasjonen NOPA har delt ut NOPA-stipendet til nye talenter innen låtskriving under festivalen siden 2014.

By:Larm delte ut Statoil-stipendet fra 2008 til 2013 og har også samarbeidet med Alarmprisen og Årets Urørt.

by:Larm ble tildelt Bjellesauprisen fra FONO for 2013.

I 2018 spilte da 16 år gamle Billie Eilish på Sentrum Scene under by:Larm.

## Arrangementsbyer
* 1998: Trondheim
* 1999: Stavanger
* 2000: Bergen
* 2001: Tromsø
* 2002: Kristiansand
* 2003: Trondheim
* 2004: Bergen
* 2005: Stavanger
* 2006: Tromsø
* 2007: Trondheim
* 2008 - d.d.: Oslo 
* Festivalen har alle de påfølgende årene blitt arrangert i Oslo.

## Referanser


## Eksterne lenker
*
Merete Sejersted Bødtker

**Merete Sejersted Bødtker** (født 1956) er en norsk tegner og billedhugger.

Hun er utdannet fra *Myndlista & Handidaskolinn*, Island (1978–1979); innen keramikk fra SHKS 1979-87, innen skulptur fra Statens kunstakademi (1988–1991) og deretter ved *New York Academy of Figurative Art* (1991–1993). Hun hadde debututstilling i Oslo i 1989, og fikk et gjennombrudd i 2006 da hun vant konkurransen om et monument over Halldis Moren Vesaas. Hun har også laget byster av Marit Bjørgen, Rosemarie Köhn, Olav Selvaag, Per Sivle, Arne Fjørtoft og Christian H. Grosch.
## Referanser

## Eksterne lenker
*
Bad Taste

***Bad Taste*** er en newzealandsk skrekk-komedie og splatterfilm fra 1987 regissert av Peter Jackson. Dette var Jacksons filmdebut. Den er regnet som en kultfilm.   

Filmen ble forholdvis god mottatt av filmanmelderne.

## Handling
Filmen handler om blodtørstige romvesener som invaderer en landsby i New Zealand. Hensikten er å høste mennesker til bruk i en intergalaktisk hurtigmatkjede. Romvesenene møter imidlertid motstand fra en paramilitær styrke på fire mann kalt aids.

## Om filmen
Filmen hadde et meget lavt budsjett og de fleste av skuespillerne spilte flere roller (inkludert Jackson selv).

Jackson bruket fire år på å lage filmen. Innspillingene startet i 1983 og han benyttet vanligvis bare søndager siden han arbeidet seks dager i uka.

## Skuespillere
* Terry Potter – Ozzy/3rd Class Alien 
* Pete O'Herne – Barry/3rd Class Alien 
* Craig Smith – Giles/3rd Class Alien 
* Mike Minett – Frank/3rd Class Alien 
* Peter Jackson – Derek/Robert 
* Doug Wren – Lord Crumb 
* Dean Lawrie – Lord Crumb SPFX Double/3rd Class Alien 
* Peter Vere-Jones – Lord Crumbs stemme 

## Planer om oppfølgere

I den første offisielle biografien om Jackson (*Peter Jackson: A Film-maker's Journey* av Brian Sibley), sies det at han i 1993, etter Jacksons tredje film, *[[Braindead]]*, forsøkte å få  *the New Zealand Film Commission* til å støtte ham i å lage *Bad Taste 2* og *3* for $7 million.

## Referanser


## Eksterne lenker
*
Kjernekraft i verdens land

**Kjernekraft i verdens land** gir en oversikt over hvordan de enkelte land i verden har produksjon av energi fra kjernekraft. Energiproduksjon fra kjernekraft er i dag mindre omstridt enn tidligere. I så godt som alle land som alt har kjernekraft (med unntak av Tyskland) er det i planer for å bygge nye. I dag (september 2010) er det 441 reaktorer i drift og 60 under bygging. Men en byggetid på 5 år betyr det at det vil komme en ny reaktor pr måned fram mot 2020.

I vestlige land har det i løpet av de siste åra blitt ei fornya interesse for kjernekraft. Det har ført til at et land som Italia som tidligere la ned sine kjernekraftverk nå vurderer å starte et nytt kjernekraftprogram.

I Øst-Europa har flere reaktorer fra Sovjet-tida blitt stengt og det er planer for bygging av nye.

I Asia har der foregått en konstant byggeaktivitet av kjernekraftverk. Dette har ført til at disse land er langt framme teknologisk og vil ta en betydelig del av verdensmarkedet for nye reaktorer.

I de neste åra vil en lang rekke nye land få kjernekraft. Den første nye regionen er landa rundt Persiagolfen. Videre er det planer i de fleste mellomhavslanda. Mange land i Afrika sør for Sahara har også ønsker om kjernekraft.

Kartet og lista under gjelder kommersielle kjernekraftverk. En rekke land har mindre forsøksreaktorer som ikke er tatt med i lista, Norge har for eksempel to slike reaktorer en i Halden og en på Kjeller.

## Status pr. 1. august 2010

I tabellen er status for kjernekraft ifølge World Nuclear Assiation pr. 1. august 2010.http://www.world-nuclear.org/info/reactors.html 
Merk at ikke alle foreslåtte reaktorer vil bli bygd.

I tillegg til det tabellen viser foregår det også en effektøkning av enkelte reaktorer.



## Referanser
Julio Ricardo Cruz

**Julio Ricardo Cruz** (født 10. oktober 1974 i Santiago del Estero, Argentina) er en argentinsk tidligere fotballspiller.
## Referanser


## Eksterne lenker
*
Fumarole

**Fumarole** (latinsk: *fumus* som betyr røyk) er en åpning i jordens eller et annet himmellegemes skorpe. Ofte finnes slike i nærheten av vulkaner, og gjerne de som avgir damp eller gasser slik som karbondioksid, svoveldioksid, saltsyre og hydrogensulfid. 

Fumaroler kan forekomme langs små åpninger eller lange sprekker, i kaotiske klaser eller felt, og på overflaten av størknede lavastrømmer og tykke avleiringer av pyroklastiske strømmer. Et fumarolefelt er et område med varme kilder og gassavløp der magma eller glødende vulkanske bergarter som ligger rett under overflaten avgir gasser eller møter grunnvann. Fra et grunnvannsperspektiv kan en fumarole beskrives som en varm kilde vannet koker før det når overflaten og deretter ventileres ut som damp eller kondens. Fumaroler kan være aktive i tiår eller århundrer dersom de ligger over en vedværende varmekilde, eller de kan forsvinne i løpet av uker eller måneder dersom de kun ligger på toppen av ferske vulkanske avleiringer som raskt avkjøles.

Et godt på eksempel på fumaroleaktivitet på Jorden er det berømte Valley of Ten Thousand Smokes som ble dannet under utbruddet av Novarupta i Alaska i 1912. I begynnelsen var det tusenvis av fumaroler under avkjøling av den vulkanske asken fra utbruddet, men over tid har mesteparten av disse dødd ut. Det er estimert at det finnes rundt 4&nbsp;000 fumaroler innenfor Yellowstone Nasjonalpark i det nordvestre USA. Enda et eksempel er en rekke fumaroler i *Valley of Desolation* i Morne Trois Pitons Nasjonalpark i Dominica.

## Eksterne lenker
* 

* United States Geological Survey om Fumaroler
Provisorfarmasøyt

En **provisorfarmasøyt** eller **provisor** (før: cand.pharm. eller farmasøytisk kandidat) er en person med mastergrad i farmasi.

## Utdanning
Man kan utdanne seg som provisor ved Universitetet i Oslo, Universitetet i Tromsø eller Universitetet i Bergen. Ved fullført og bestått utdanning kan man søke om autorisasjon som «provisorfarmasøyt».

## Se også
* Reseptarfarmasøyt
* Farmasøyt

## Referanser


## Litteratur
* Klevstrand, Rolf: «Farmasøytisk utdannelse i Norge» i *Apotekfarmasi gjennom 100år* Oslo 1981 ISBN 82-990739-0-1

## Eksterne lenker
* Farmasifag.no
* Utdanning.no sin yrkesbeskrivelse av provisorfarmasøyt 
* Senter for farmasi, UiB
* Farmasøytisk institutt, UiO
* Studietilbud Farmasi, UiT
Inn i evighetens mørke

***Inn i evighetens mørke*** er den første EP-en av det norske black metal bandet Dimmu Borgir. 

Albumet ble utgitt av Necromantic Gallery Productions på en 7" vinyl i 1994. Sporet «Raabjørn speiler draugheimens skodde» ble senere inkludert på bandets debutalbum, *[[For all tid]]*, og senere gjeninnspilt til EP-en *[[Godless Savage Garden]]*

Denne EP-en ble utgitt sammen med fem andre band på *[[True Kings of Norway]]*-samlingen i 2000 av Spinefarm Records.

## Sporliste
# «Inn i evighetens mørke» (Part I) (4:25)
# «Inn i evighetens mørke» (Part II) (1:58)
# «Raabjørn speiler draugheimens skodde» (4:51)

## Besetning
* Shagrath &ndash; trommer og vokalist
* Erkekjetter Silenoz &ndash; gitar og vokalist
* Tjodalv &ndash; gitar
* Brynjard Tristan &ndash; bass
* Stian Aarstad &ndash; synthesizer, piano og effekter

## Eksterne lenker
*
Jessheimfanden

***Jessheimfanden*** er den norske hip-hop-artisten Diaz sitt «avskjedsalbum» som ble gitt ut i 2006.
## Sporliste

## Kilder
*
Levajok Fjellstue

**Levajok Fjellstue** er en fjellstue som ligger ved elva Tana ved Levajok i Tana kommune. Tidligere var dette en av Statens fjellstuer som ga losji til reisende i Tanadalen. I 1951 kjøpte Ivar Hauge fjellstuen fra staten og utviklet den til et turistmål for jakt- og fiskeinteresserte. Fjellstuen er betjent, og har 14 hytter til utleie.

Levajok Fjellstue er et av sjekkpunktene til Finnmarksløpet.

## Brannen i Levajok
Levajok Fjellstue ble bygd i 1922, og var en av de få bygningene i Finnmark som overlevde 2. verdenskrig. Den 22. februar 2007 brant fjellstuen ned og ble totalskadd. Ny fjellstue ble bygget i 2009.

## Referanser




## Eksterne lenker
* Levajok Fjellstue
Omega 7

**Omega 7** var en terror-organisasjon som ble dannet i 1974 av Eduardo Arocena i Newark, New Jersey. Organisasjonen bestod av eksilkubanere som gjennomførte en rekke bombeangrep og attentater i USA i perioden 1976 til 1983. Gruppen, som var ekstremt anti-Castro, hadde som formål å forverre forholdet mellom USA og Cuba samt styrte Fidel Castro. 

Gruppen var ansvarlig for flere bombeattentat mot Cubas delegasjon ved FN i New York, samt bombeaksjoner i Miami, New Jersey. I tillegg gjennomførte gruppen også bombeattentater i Canada og Puerto Rico. Gruppen drepte også eksilkubanerne som hadde tatt til orde for bedrede relasjoner mellom USA og Cuba. Hovedmålene til gruppen var å angripe personer tilknyttet den cubanske regjeringen samt organisasjoner eller bedrifter som samarbeidet eller gjorde forretninger med Cuba.

FBI stod lenge uten spor i saken, men etter noen år klarte de å identifisere noen av gruppens medlemmer. En intern splittelse innad i gruppen førte etterhvert til at FBI kunne spille på dette og etterhvert arrestere dens medlemmer. I perioden 1984-1986 ble lederen, Eduardo Arocena, samt en rekke andre medlemmer idømt lange fengselsstraffer. Mange av gruppens medlemmer viste seg å være veteraner fra den mislykkede invasjonen i Grisebukta i 1961.

## Eksterne lenker
* FBI info (engelsk)
Åre Östersund lufthavn

**Åre Östersund flygplats** (norsk; **Østersund flyplass**) betjener den svenske byen Östersund. Flyplassen tilhører Swedavia, og har IATA-kode *OSD* og ICAO-kode *ESNZ*. De aller fleste rutene fra flyplassen går innenriks, og de største destinasjonene er Stockholm og Umeå. Selve flyplassen ligger like utenfor Östersund, på øya Frösön.
Flyplassen er en av få svenske flyplasser med en betydelig mengde inkommende turistcharter.

Flyplassen trafikkeres av SAS og Nextjet, og av City Airline i vintersesongen.

## Destinasjoner

## Referanser


## Eksterne lenker
*
Arrows (album)

***Arrows*** er debutalbumet til det norske heavy metal–bandet Stonegard.

Albumet ble utgitt i Norge den 24. januar 2005, og gjenutgitt på verdensbasis den 10. juli i 2006.

## Sporliste
# «Ghost Circles» – 2:04
# «Arrows» – 3:56
# «Hunter» – 2:40
# «At Arms Length» – 5:48
# «Resistance» – 3:15
# «The White Shaded Lie» – 5:53
# «Triggerfinger» – 2:13
# «Barricades» – 2:55
# «Goldbar» – 2:33
# «Darkest Hour» – 3:57
Wellington i Sør-Afrika

**Wellington** er en by i provinsen Wes-Kaap i Sør-Afrika med en befolkning på rundt 55&nbsp;000. Wellingtons økonomi er sentrert rundt agrikultur som vin, druer, sitrusfrukter og en brandy-industri. Wellingtons turisme har begynt å blomstre på grunn av sitt landskap og tallrike priser for vinindustrien. Byen ligger 75 km nordøst for Cape Town ved foten av et av de eldste fjellpassene i landet, Bain's Kloof Pass, bygget av veibyggeren Andrew Geddes Bain. Byen er hjemstedet for Boland Ruhby Union og det profesjonelle rugbylaget Boland Kavaliers. Wellington er også et akademisk sentrum med blant andre Huguenot College, Kapphalvøyas teknologiske universitet, Bible Media og Huguenot High School.

## Eksterne lenker
* Turisme i Wellington
Servants of Sorcery

***Servants of Sorcery*** er et studioalbum av det norske black metal bandet Fimbulwinter, utgitt i 1994 på plateselskapet Hot Records. 

Dette var Fimbulwinters eneste ordinære CD, ettersom bandet splittet opp senere samme år. De fleste sporene på «Servants of Sorcery» ble innspilt og først utgitt som en demo-CD allerede i 1992, men det var altså først i 1994 at Hot Records ga den ut som ordinært album (påplusset et ekstra spor).

Albumet representerer True Norwegian Black Metal, og kan i sin form minne om Darkthrone og de tidlige utgivelsene til Mayhem og Burzum. 

## Sporliste
# «Intro» (1:05)  
# «When the Fire Leaps from the Ash Mountain» (6:04)  
# «Servants of Sorcery» (6:53)  
# «Black Metal Storm» (3:12)  
# «Fimbulwinter Sacrifice» (7:44)  
# «Morbid Tales» (Celtic Frost-coverlåt) (3:38)
# «Roaring Hellfire» (7:36)
Namaqualand

**Namaqualand** (afrikaans: *Namakwaland*) er en tørr økoregion i det sørlige Afrika. Regionen strekker seg langs vestkysten i over  og dekker et areal på . 

Namaqualand er delt i to av det lavere leiet til elven Oranje; **Little Namaqualand** i sør og **Great Namaqualand** i nord. Little Namaqualand inngår i provinsen Noord-Kaap i Sør-Afrika, mens Great Namaqualand inngår i Kararegionen i Namibia. Great Namaqualand er tynt befolket av namaquaer, et khoikhoi-folk. 

Namaqualand er ganske populært blant både lokale og internasjonale turister tidlig om våren, da det vanligvis tørre landskapet blir dekket av fargerike blomster.


Namaqualand, Goegap 0035.jpg|Koggertreet tilhører slekten *[[Aloe]]* og er essensielt for det lokale økosystemet i Namaqualand, da det gir viktig fuktighet til en rekke pattedyr, fugler og insekter.
Wüstenblüte Namaqualand, Goegap N.R. (0037).jpg|Blomsterprakt i Namaqualand
Namaqualand flowers 1.JPG|Blomsterprakt i Namaqualand
Doorn River Waterfall, Northern Cape.jpg|Fossefall i Doornelven

 

## Eksterne lenker
*